ෆොන්සේකා - සම්බන්දන් රහස් ගිවිසුම යට ගැසීමේ තවත් කුමන්ත්‍රණයක් දැන් ක්‍රියාත්මක වෙමින් පවතී.මෙවැනි ගිවිසුමක් නැතැයි කියා එය යට ගැසීම මේ කුමන්ත්‍රණයේ අරමුණ වෙයි.විපක්ෂයේ දේශපාලනඥයන්ගේ අවශ්‍යතා මත ක්‍රියාත්මක වන මෙම කුමන්ත්‍රණයට අනුව මඩකලපුවේදී විශේෂ ප්‍රකාශයක් කිරීමට සම්බන්දන් මහතා සූදානම් වෙයි.තමන්ගේ ජීවිතයට තර්ජන ඇතිබව මඩකලපුවේ තවමත් කොටි සිටින බව කියා ජනතාව බිය වැද්දීමටත් දෙමළ ජාතික සන්ධානයේ නායකයා සූදානම් වන බව එක්සත් ජනතා සන්ධානයේ මහ ලේකම් අධ්‍යාපන ඇමැති සුසිල් ප්‍රේමජයන්ත මහතා ඊයේ මාධ්‍යවේදීන් හමුවේ ප්‍රකාශ කෙළේය.මඩකලපුවට ගොස් විශේෂ ප්‍රකාශයක් කිරීමට ඔහු වෙඩි නොවදින රථයක ගමන් කිරීම කුමන්ත්‍රණ සැලසුමේ එක් පියවරක් බවද ඇමැතිවරයා කීය.මෙවැනි කුමන්ත්‍රණයක් දියත් කරන්නේ සරත් ෆොන්සේකා සමඟ අස්සන් කළ ගිවිසුම යට ගැසීමට බවත් ඡන්ද දායකයන් ඒ ගැන විමසිලිමත් විය යුතු බවත් සුසිල් ප්‍රේමජයන්ත මහතා කීය.